smcproject/ml-wiki-sentences huggingface dataset:
അഭിനന്ദന്റെ പ്രശസ്തി ബംഗാളിൽ മാത്രമല്ല വിദേശങ്ങളിലും വ്യാപിച്ചിരുന്നു.
കാശ്മീരിലെ മഹിമഭട്ടനും ധാരയിലെ ഭോജനും ദക്ഷിണാപഥത്തിലെ സോഡ്ഢലനുമെല്ലാം അഭിനന്ദന്റെ കൃതികളിൽനിന്ന് ധാരാളം പദ്യങ്ങൾ ഉദ്ധരിച്ചിട്ടുണ്ട്.
അവർ തങ്ങളുടെ കവിതാസമാഹാരങ്ങളിലും അലങ്കാരഗ്രന്ഥങ്ങളിലും മാന്യമായ ഒരു സ്ഥാനമാണ് അഭിനന്ദനു നല്കിയിട്ടുള്ളത്.
കാളിദാസനും ബാണനും വാക്പതിരാജനും തുല്യമായ സ്ഥാനംതന്നെ സോഡ്ഢലൻ ഇദ്ദേഹത്തിനു കല്പിച്ചുകൊടുത്തിരിക്കുന്നു.
“ വാഗീശ്വരം ഹന്ത ഭജേ∫ഭിനന്ദം അർഥേശ്വരം വാക്പതിരാജമീഡേ രസേശ്വരം സ്തൌമി ച കാളിദാസം ബാണം തു സർവേശ്വരമാനതോ∫സ്മി ”
(ഞാൻ വാഗീശ്വരനായ അഭിനന്ദനെ ഭജിക്കുകയും അർഥേശ്വരനായ വാക്പതിരാജനെ വന്ദിക്കുകയും രസേശ്വരനായ കാളിദാസനെ സ്തുതിക്കുകയും സർവേശ്വരനായ ബാണനെ നമസ്കരിക്കുകയും ചെയ്യുന്നു.) അഭിനന്ദന്റെ കൃതി
അഭിനന്ദന്റെ കൃതിയായി രാമചരിതം മഹാകാവ്യം മാത്രമേ ലഭിച്ചിട്ടുള്ളൂ.
രാമായണകഥയാണ് അതിലെ പ്രതിപാദ്യം.
1930-ൽ ബറോഡയിലെ ഓറിയന്റൽ ഇൻസ്റ്റിറ്റ്യൂട്ടിൽനിന്നാണ് ഈ ഗ്രന്ഥം ആദ്യമായി അച്ചടിച്ചു പ്രസിദ്ധപ്പെടുത്തിയത്.
40 സർഗങ്ങളുള്ള ഒരു ബൃഹത്കാവ്യമാണ് രാമചരിതം.
ഇതിൽ 36 സർഗങ്ങളേ അഭിനന്ദൻ എഴുതിയിട്ടുള്ളു.
പക്ഷേ, കഥ അത്രയുംകൊണ്ട് പൂർണമാകുന്നില്ല; യുദ്ധകാണ്ഡത്തിലെ കുംഭനികുംഭവധത്തോടുകൂടി അഭിനന്ദന്റെ രചന അവസാനിക്കുന്നു.
പിന്നീട് രാവണനിഗ്രഹം കഴിഞ്ഞ് സീതയുടെ പരിശുദ്ധി പരീക്ഷിക്കപ്പെടുന്നതുവരെയുള്ള കഥ ഉൾക്കൊള്ളിച്ച് നാലു സർഗങ്ങളായി ഒരു പരിശിഷ്ടം ആരോ എഴുതിച്ചേർത്തിട്ടുണ്ട്.
ഈ നാലു സർഗങ്ങളിൽവച്ച് ഭേദപ്പെട്ട നിലവാരമുള്ള നാലാം സർഗവും അപൂർണമായ നിലയിലാണ് അവസാനിക്കുന്നത്.
അഭിനന്ദൻ അവസാനിപ്പിച്ചേടത്തുനിന്നും തുടങ്ങി രാമന്റെ പട്ടാഭിഷേകം വരെയുള്ള കഥ ആഖ്യാനം ചെയ്യുന്ന നാലു സർഗങ്ങളുള്ള മറ്റൊരു പരിശിഷ്ടവും ലഭിച്ചിട്ടുണ്ട്.
മഹ?
ശ്രീദേവപാലന്റെ മകനും ഗുജറാത്തുകാരനെന്ന് വിശ്വസിക്കപ്പെടുന്ന കവിയുമായ ഒരു ഭീമനാണ് ഈ രണ്ടാമത്തെ പരിശിഷ്ടത്തിന്റെ കർത്താവ്.
രണ്ടു പരിശിഷ്ടവും അഭിനന്ദന്റെ കവിതയോട് കിടനില്ക്കുന്നവയല്ല.
രാമായണകഥ മുഴുവൻ പറയാനല്ല അഭിനന്ദൻ തുനിഞ്ഞിട്ടുള്ളത്.
ബാലിവധം വരെയുള്ള കഥ ഉപേക്ഷിച്ചിരിക്കുന്നു.
വിരഹാർത്തനായ ശ്രീരാമനെ അവതരിപ്പിച്ചുകൊണ്ടാണ് രാമചരിതം തുടങ്ങുന്നത്.
മഴക്കാലം തീർന്നിട്ടും കണ്ണീരുപെയ്തു തീരാത്ത മുഖവും സഖ്യത്തിലേർപ്പെട്ട സുഗ്രീവൻ വരാൻ വൈകുന്നതുകൊണ്ട് സംശയിക്കുന്ന ഹൃദയവുമായി പ്രത്യക്ഷപ്പെടുന്ന ശ്രീരാമൻ വായനക്കാരുടെ ശ്രദ്ധ വളരെവേഗം പിടിച്ചുപറ്റുന്നു.
വിയോഗവും ദുഃഖവും വർണിക്കുവാൻ പ്രത്യേക താത്പര്യം അഭിനന്ദനുണ്ട്.
അനുവാചകർക്ക് ആഭിമുഖ്യം ജനിപ്പിക്കാനായി വാല്മീകി രാമായണത്തിൽനിന്ന് ചില മാറ്റങ്ങൾ വരുത്താനും ഇദ്ദേഹം മടിച്ചിട്ടില്ല.
വരാൻ വൈകുന്ന സുഗ്രീവനെ വിളിക്കാൻ ലക്ഷ്മണനെ അയയ്ക്കാതിരിക്കുന്നതും സുഗ്രീവൻ സൈന്യസമേതനായി സ്വയം വന്നുചേരുന്നതും സേവനസന്നദ്ധതയില്ലെങ്കിൽ സൈന്യവുമായി തിരിച്ചുപൊയ്ക്കൊള്ളാൻ സുഗ്രീവനോട് രാമൻ പറയുന്നതുമെല്ലാം ഇതിനുദാഹരണങ്ങളാണ്.
നാടകീയ സന്ദർഭങ്ങൾ, സമുചിതമായ അലങ്കാരങ്ങൾ, അയത്നലളിതമായ ശൈലി എന്നിവയുടെ ഉചിതമായ പ്രയോഗം രാമചരിതത്തിന്റെ സവിശേഷതയാണ്.
ചില പ്രാചീന കാവ്യസമാഹാരങ്ങൾ അഭിനന്ദന്റേതായി ഉദ്ധരിച്ചിട്ടുള്ള പദ്യങ്ങൾ രാമചരിതത്തിൽ ഇല്ലാത്തവയാണ്.
അതുകൊണ്ട് മറ്റു കൃതികളും അഭിനന്ദന്റെ വകയായി ഉണ്ടായിരുന്നിരിക്കണം എന്ന് അനുമാനിക്കാം.
പക്ഷേ, രാമചരിതമല്ലാതെ വേറൊന്നും കണ്ടുകിട്ടിയിട്ടില്ല.
മറ്റൊരു അഭിനന്ദൻ
ന്യായശാസ്ത്രജ്ഞനും ന്യായമഞ്ജരീകാരനുമായ ജയന്തഭട്ടന്റെ പുത്രനായ മറ്റൊരു അഭിനന്ദനും സംസ്കൃതസാഹിത്യത്തിൽ ശ്രദ്ധേയനായിട്ടുണ്ട്.
കാശ്മീരത്തിൽ ജീവിച്ചിരുന്ന ഒരു സംസ്കൃതകവിയായ ഇദ്ദേഹം കാദംബരീകഥാസാരം എന്ന പദ്യകൃതിയുടെ കർത്താവാണ്.
എ.ഡി. 1000- മുതലുള്ള നാലു ശതകങ്ങളിലെ ഗ്രന്ഥകാരന്മാരാണ് അഭിനന്ദന്റെ കൃതികളിൽനിന്ന് പദ്യങ്ങളുദ്ധരിച്ചിട്ടുള്ളത്.
അതുകൊണ്ട് 11-ആം ശതകത്തിനു മുൻപാണ് അഭിനന്ദൻ ജീവിച്ചിരുന്നതെന്നു സിദ്ധിക്കുന്നു.
ബംഗാളിയായ അഭിനന്ദന്റെ കാലത്തോടടുപ്പിച്ച്, 10-ആം ശതകത്തിന്റെ പൂർവാർധമായിരിക്കണം ഇദ്ദേഹത്തിന്റെ കാലം എന്ന് പണ്ഡിതന്മാർ ഊഹിക്കുന്നു.
അഭിനന്ദന്റെ പൂർവികനായ ശക്തി, ബംഗാൾ (ഗൌഡ) ദേശക്കാരനായിരുന്നു.
വിവാഹബന്ധം വഴി ഇദ്ദേഹം കാശ്മീരത്തിൽ കുടിയേറിപ്പാർത്തു.
ശക്തിക്കുശേഷം അഞ്ചാറു തലമുറ കഴിഞ്ഞു ജനിച്ച അഭിനന്ദൻ കാശ്മീർകാരനായി.
പക്ഷേ, മൂലകുടുംബം ഗൌഡദേശത്തിലായിരുന്നതുകൊണ്ട് ഗൌഢാഭിനന്ദൻ എന്ന പേര് ഈ കവിക്കും യോജിക്കും.
ശക്തിയുടെ പൌത്രൻ ശക്തിസ്വാമി, ശക്തിസ്വാമിയുടെ മകൻ കല്യാണസ്വാമിയുടെ പൌത്രൻ ജയന്തഭട്ടൻ, ജയന്തഭട്ടന്റെ പുത്രൻ അഭിനന്ദൻ എന്നിങ്ങനെയാണ് തന്റെ കുലപരമ്പരയെക്കുറിച്ച് അഭിനന്ദൻ തന്നെ കാദംബരികഥാസാരത്തിൽ വിവരിച്ചിട്ടുള്ളത്.
ഇവരിൽ ജയന്തഭട്ടൻ ന്യായമഞ്ജരി എന്ന ന്യായശാസ്ത്രഗ്രന്ഥം രചിച്ചയാൾ എന്ന നിലയിലും ശക്തിസ്വാമി കാർക്കോടക രാജവംശീയനായ ലളിതാദിത്യമുക്താപീഡന്റെ മന്ത്രി എന്ന നിലയിലും പ്രസിദ്ധരാണ്.
കാദംബരീകഥാസാരവും ലഘുയോഗവാസിഷ്ഠവുമാണ് ഇദ്ദേഹത്തിന്റെ കൃതികൾ.
കാദംബരീകഥാസാരം ബാണഭട്ടന്റെ കാദംബരി എന്ന ബൃഹത്തായ ആഖ്യായികയുടെ കാവ്യരൂപത്തിലുള്ള സംഗ്രഹമാണ്.
ലഘുയോഗവാസിഷ്ഠം വാല്മീകിയുടേതെന്നു വിശ്വസിക്കപ്പെടുന്ന യോഗവാസിഷ്ഠത്തിന്റെ സംക്ഷേപമാണ്.
32,000 പദ്യങ്ങളുള്ള യോഗവാസിഷ്ഠത്തിൽ 6,000 പദ്യങ്ങൾ ഉദ്ധരിച്ചു രൂപപ്പെടുത്തിയിട്ടുള്ളതാണ് ഈ കൃതി.
വൈരാഗ്യം, മുമുക്ഷു, വ്യവഹാരം, ഉത്പത്തി, സ്ഥിതി, ഉപശമം, നിർവാണം എന്ന് യോഗവാസിഷ്ഠത്തിനുള്ള ആറു പ്രകാരങ്ങൾക്ക് ആത്മസുഖൻ, വാസിഷ്ഠചന്ദ്രിക എന്നും ബാക്കി മൂന്നു പ്രകരണങ്ങൾക്ക് മുമ്മഡിദേവൻ സംസാരതരണി എന്നും വ്യാഖ്യാനങ്ങൾ രചിച്ചിട്ടുണ്ട്.
സംസ്കൃതസാഹിത്യചരിത്രകാരന്മാരായ എ.ബി. കീത്ത്, വി. വരദാചാരി തുടങ്ങിയവർ ഈ കൃതിക്ക് യോഗവാസിഷ്ഠസാരം എന്നാണ് പേരു കൊടുത്തിരിക്കുന്നത്.
പക്ഷേ, അജ്ഞാതനാമാവായ ഒരു ഗ്രന്ഥകാരൻ ഇരുന്നൂറു പദ്യങ്ങളിലായി രചിച്ചിട്ടുള്ള മറ്റൊരു ഗ്രന്ഥത്തിന്റെ പേരാണ് യോഗവാസിഷ്ഠസാരം എന്ന് ഡോ. ബി.എൽ. അത്രേയ അഭിപ്രായപ്പെടുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിനന്ദൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭിനന്ദൻ രാമാനുജം
തമിഴ്‌നാട്ടിലെ ചെന്നൈ സ്വദേശിയായ ഇന്ത്യൻ ഛായാഗ്രാഹകനാണ് അഭിനന്ദൻ രാമാനുജം .
മലയാള , തമിഴ് , ഹിന്ദി ചിത്രങ്ങളിൽ പ്രവർത്തിച്ചിട്ടുണ്ട്.
ചലച്ചിത്ര നിർമ്മാതാവ് ലിജോ ജോസ് പെല്ലിശ്ശേരിയുമായുള്ള അദ്ദേഹത്തിന്റെ സഹകരണം വളരെയധികം പ്രശംസ പിടിച്ചുപറ്റി.
എൽവി പ്രസാദ് ഫിലിം ആൻഡ് ടിവി ഇൻസ്റ്റിറ്റ്യൂട്ടിലെ വിദ്യാർത്ഥിയാണ്.
ഫിലിമോഗ്രാഫി വർഷം ശീർഷകം ഭാഷ കുറിപ്പുകൾ 2013 ആമേൻ മലയാളം 2014 മോസയിലെ കുതിരമീനുകൾ മലയാളം യേ ഹായ് ബക്രാപൂർ ഹിന്ദി 2015 ഇരട്ട ബാരൽ മലയാളം 2016 ഡാർവിന്റ് പരിണാമം മലയാളം കവലൈ വെൻഡം തമിഴ് 2017 കാവൻ തമിഴ് സക്ക പോഡു പോഡു രാജ തമിഴ് 2019 ഇരുപതിയൊന്നം നൂട്ടണ്ടു മലയാളം ണയൻ മലയാളം കീ തമിഴ് 2020 രൺഭൂമി ഹിന്ദി പരാമർശങ്ങൾ
അഭിനയ ഇംഗ്ലീഷ് വിലാസം https://ml.wikipedia.org/wiki/Abhinaya Abhinaya performed by Shrinika Purohit ( Odissi )
അഭിനയ (സംസ്കൃതം abhi- 'towards' + nii- 'മുൻകൂർ / ഗൈഡ്') ഇന്ത്യൻ സൗന്ദര്യശാസ്ത്രത്തിലെ മുഖഭാവത്തിന്റെ കലയാണ്.
കൂടുതൽ കൃത്യമായി പറഞ്ഞാൽ "ഒരു പ്രേക്ഷകനെ (രസ) അനുഭവിച്ചറിയാൻ" ഒരു പ്രേക്ഷകനെ നയിക്കുക " (ഭാവ) എന്നതാണ്.
ഭാരത മുനിയുടെ നാട്യ ശാസ്ത്രത്തിൽ നിന്ന് ഉരുത്തിരിഞ്ഞ ഈ ആശയം എല്ലാ ഇന്ത്യൻ ക്ലാസിക്കൽ നൃത്ത ശൈലികളുടെയും അവിഭാജ്യ ഘടകമായി ഉപയോഗിക്കുന്നു.
നാട്യ ശാസ്ത്ര അനുസരിച്ച് അഭിനയയെ നാലായി വിഭജിക്കാം.
ഇതും കാണുക Classical Indian dance Natyashastra Navarasa Nātyakalpadrumam Rasa (aesthetics) Sanskrit drama അവലംബം കൂടുതൽ വായനയ്ക്ക്
അഭിനന്ദനനാഥൻ ഇംഗ്ലീഷ് വിലാസം https://ml.wikipedia.org/wiki/Abhinandananatha
നാലാമത്തെ ജൈന തീർത്ഥങ്കരനാണ് അഭിനന്ദനനാഥൻ അഥവാ അഭിനന്ദൻ സ്വാമി .
ഇക്ഷ്വാകു വംശത്തിലെ സന്വരരാജാവിന്റെയും സിദ്ധാർതറാണിയുടേയും പുത്രനായാണ് അഭിനന്ദനനാഥൻ ജനിച്ചത്.
അഭിധർമപിടകം ഇംഗ്ലീഷ് വിലാസം https://ml.wikipedia.org/wiki/Abhidhamma_Pitaka
ബൌദ്ധദർശനങ്ങളെക്കുറിച്ച് പ്രതിപാദിക്കുന്ന ത്രിപിടകങ്ങളിൽ അവസാനത്തേതാണ് അഭിധർമപിടകം അല്ലെങ്കിൽ അഭിധമ്മപിടക .
മറ്റു രണ്ടെണ്ണം സൂത്രപിടകവും വിനയപിടകവും ആണ്.
കാശ്യപൻ എന്ന ബൌദ്ധപണ്ഡിതനാണ് അഭിധർമപിടകത്തിന്റെ സമാഹർത്താവ് എന്നു വിശ്വസിക്കപ്പെടുന്നു.
സൂത്രപിടകം (സുത്തപിടകം) ആനന്ദനും വിനയപിടകം ഉപാലിനിയും അഭിധർമപിടകം കാശ്യപനും രചിച്ചുവെന്ന് ഹ്യൂൻസാങ് എന്ന ചൈനീസ് ബുദ്ധമതപണ്ഡിതൻ രേഖപ്പെടുത്തിയിട്ടുണ്ട്.
ബുദ്ധന്റെ കാലശേഷം ഇദ്ദേഹത്തിന്റെ അനുയായികൾ ധർമപദം, സുത്തനിപാദം എന്നീ ഗ്രന്ഥങ്ങളുടെ പ്രത്യേകം പ്രത്യേകം സമാഹാരം തയ്യാറാക്കുകയുണ്ടായി.
ഇവയെ പാലിഭാഷയിൽ അഭിധർമം എന്നു പറഞ്ഞുപോരുന്നു.
അഭിധർമത്തിന് പരമമായ ആധ്യാത്മിക ധർമമെന്നും പിടകത്തിന് പേടകം (പെട്ടി) എന്നും അർഥം.
ധർമസംഗണി, തുടങ്ങിയ ബൌദ്ധസിദ്ധാന്തപരങ്ങളായ പല ഗ്രന്ഥങ്ങളും ഈ പിടകങ്ങ ളിൽ സമാഹൃതമായിട്ടുണ്ട്.
ഇവയിൽ വളരെ പ്രാധാന്യമർഹിക്കുന്ന ഏഴു ഗ്രന്ഥങ്ങൾ ധർമസംഗണി, വിഭംഗം, ധാതുകഥ, പുഗ്ഗളപഞ്ചത്തി, കഥാവത്ഥു, യമകം, പത്ഥനി എന്നിവയാണ്.
ഈ ഏഴു ഗ്രന്ഥങ്ങളുടെയും പ്രതിപാദ്യം മനോവൈജ്ഞാനിക സിദ്ധാന്തങ്ങളുടെ വിശകലനാത്മകമായ ചർച്ചയാണ്.
സുത്തപിടകത്തിൽ പ്രതിപാദിച്ചിട്ടുള്ള വിഷയങ്ങളുടെ പുനരവലോകനമാണ് അഭിധർമപിടകത്തിൽ കാണുന്നത്.
അഭിധർമങ്ങളുടെ മൂലഭൂതവും സമ്പൂർണവുമായ സിദ്ധാന്തങ്ങളുടെ ആകരമാണ് ധർമസംഗണി.
മറ്റ് ആറു ഗ്രന്ഥങ്ങളിലും വിഭിന്ന ശൈലികളുടെ മാധ്യമത്തിലൂടെ ഇതേ ആശയങ്ങളുടെതന്നെ സ്പഷ്ടീകരണമാണ് നടത്തിയിട്ടുള്ളത്.
അഭിധർമപിടകത്തിൽ സുത്തപിടകത്തിലെ വിഷയങ്ങളെപ്പറ്റിയുള്ള വിചിന്തനം ഗംഭീരവും പണ്ഡിതോചിതവുമായ ശൈലിയിൽ നടത്തിയിട്ടുണ്ട്.
അശോകചക്രവർത്തിയുടെ കാലത്താണ് അഭിധർമപിടകം രചിക്കപ്പെട്ടതെന്ന് സാഹിത്യചരിത്രകാരന്മാർ കരുതുന്നു.
ബുദ്ധമതസാഹിത്യങ്ങളിൽ ഈ ധർമഗ്രന്ഥത്തിന് മഹത്തായ സ്ഥാനമാണുള്ളത്.
എല്ലാ കാലഘട്ടത്തിലെയും ആചാര്യന്മാർ ഈ ഗ്രന്ഥത്തിലെ ധാർമികസിദ്ധാന്തങ്ങളെ സമാദരിച്ചുപോന്നിരുന്നു.
തന്റെ ധാർമികചിന്തകളുടെ പ്രചാരണാർഥം ഭഗവാൻ ബുദ്ധൻ സ്വർഗത്തിലേക്കു പോയെന്നും ആ അവസരത്തിൽ അദ്ദേഹം അഭിധർമപിടകം പാരായണം ചെയ്ത് ദേവസമൂഹത്തെ ഉദ്ബോധിപ്പിച്ചുവെന്നും ബുദ്ധമതാനുയായികൾ വിശ്വസിക്കുന്നു.
അഭിധർമസിദ്ധാന്തങ്ങൾ എട്ടധ്യായങ്ങളടങ്ങുന്ന അഭിധർമകോശം എന്ന സംസ്കൃതഗ്രന്ഥത്തിൽ പരാവർത്തനം ചെയ്യപ്പെട്ടിരിക്കുന്നു.
എ.ഡി. 5-ആം ശതകത്തിൽ വസുബന്ധു രചിച്ച ഈ കൃതിയുടെ ചൈനീസ്-തിബറ്റൻ പരിഭാഷകൾ ലഭ്യമാണ്.
ഹ്യൂൻസാങ്ങാണ് ചൈനീസ് പരിഭാഷ നിർവഹിച്ചിട്ടുള്ളത്.
ഇതിന്റെ ഒരു ഫ്രഞ്ചു വിവർത്തനത്തിൽനിന്ന് ആചാര്യ നരേന്ദ്രദേവ് ഒരു ഹിന്ദിഭാഷാന്തരം തയ്യാറാക്കിയിട്ടുണ്ട്.
അവലംബം അഭിധർമപിടകം ] അഭിധർമപിടകം ] കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിധർമപിടകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭിനതി ഇംഗ്ലീഷ് വിലാസം https://ml.wikipedia.org/wiki/Syncline അഭിനതി
ഭൂവിജ്ഞാനീയത്തിൽ, ഭൂമടക്കുകളുടെ (fold) കുഴിഞ്ഞ ഭാഗമാണ് അഭിനതി അഥവാ കീഴ്മടക്ക് (Syncline) .
ഭൂമടക്കുകളിലെ ഏതെങ്കിലുമൊരു ഭാഗം, അവ പാറത്തട്ടുകളായി പരിവർത്തനപ്പെടുന്നതിനിടയിൽ എപ്പോഴെങ്കിലും കുഴിഞ്ഞഭാഗമായിരുന്നുവെങ്കിൽ പ്രസ്തുത ഭാഗത്തെ വിശേഷിപ്പിക്കാനും അഭിനതി (syncline) എന്ന പദം ഉപയോഗിക്കാറുണ്ട്.
ഒത്തുചരിഞ്ഞത് എന്നർഥം വരുന്ന ഗ്രീക്കുപദത്തിൽനിന്നും നിഷ്പന്നമായതാണ് സിൻക്ളൈൻ (syncline) എന്ന ആംഗലേയരൂപം.
ഭൂവിജ്ഞാനീയം വലനം (fold)
സങ്കീർണമല്ലാത്ത ഘടനയിൽ അഭിനതിയുടെ രണ്ടു പാർശ്വങ്ങളും പരസ്പരം നത (dip) മായിരിക്കും.
എന്നാൽ പാർശ്വങ്ങളുടെ നതികൾ സമാന്തരമായിട്ടുള്ള അഭിനതികളുമുണ്ട്.
അക്ഷതലത്തിന്റെ (axial palne) സ്വഭാവമനുസരിച്ച് അഭിനതികളെ സമമിതം (symmetric), അസമമിതം (asymmetric) എന്നിങ്ങനെ രണ്ടായി വിഭജിക്കാം.
അക്ഷതലം ലംബ(vertical) മായിട്ടുള്ളവയെ സമമിത അഭിനതികൾ  (symmetric syncline) എന്നും, അക്ഷതലം നതമായിട്ടുള്ളവയെ അസമമിത അഭിനതികൾ (asymmetric syncline) എന്നും വിളിക്കുന്നു.
സമമിത അഭിനതികളുടെ രണ്ടു പാർശ്വങ്ങളുടെയും നതകോൺ (angle of dip) തുല്യമായിരിക്കും; അസമമിത അഭിനതികളിൽ വ്യത്യസ്തവും.
തുല്യനതികോണോടുകൂടി ഒരേ ദിശയിലേക്കു ചരിഞ്ഞിരിക്കുന്ന പാർശ്വങ്ങളാണുള്ളതെങ്കിൽ സമനത അഭിനതി (isoclinal syncline) എന്നു പറയുന്നു.
അഭിനതിയുടെ അക്ഷം ചായ്‌വിന് (plunge) വിധേയമായിട്ടുണ്ടെങ്കിൽ അതിനെ അവനത അഭിനതി അഥവാ ചാഞ്ഞ കീഴ്മടക്ക് (plunging syncline) എന്നു പറയാം.
അഭിനതികളുടെ വക്രതാകേന്ദ്ര (center of curvature)ത്തിലേക്കു ചെല്ലുന്തോറും താരതമ്യേന പ്രായംകുറഞ്ഞ ശിലാസ്തരങ്ങൾ കാണുന്നുവെന്നത് അവയുടെ സവിശേഷതയാണ്.
അവനത അഭിനതികളിൽ ഇതിന് ഒരപവാദമായി, അവനമദിശയിലേക്കു ചെല്ലുന്തോറും താരതമ്യേന പ്രായമേറിയ ശിലകൾ കാണുന്നു.
അവയെ തിരിച്ചറിയുന്നതിനുള്ള എളുപ്പവഴിയും ഇതുതന്നെയാണ്.
സ്ഥിതിവിവരശാസ്ത്രത്തിൽ അഭിനതി (syncline)
സ്ഥിതിവിവരശാസ്ത്രം അനുസരിച്ച് ഒരുസൂചിക (index) യഥാർഥമായ അവസ്ഥ സൂചിപ്പിക്കണമെങ്കിൽ താത്ത്വികമായി അതിനുണ്ടായിരിക്കേണ്ട ചില സവിശേഷതകളുണ്ട്.
ആ സവിശേഷതകളുടെ അഭാവത്തെ അഭിനതി (bias) എന്നു പറയുന്നു.
സൂചികാങ്ക (index number) ത്തിനു പ്രാതിനിധ്യക്ഷമതയില്ലാതാക്കുന്നതാണ് അഭിനതി.
H_0 എന്നൊരു പരികല്പന യഥാർഥത്തിൽ കൂടുതൽ ശരിയായ H_1 എന്ന മറ്റൊരു പരികല്പനയെ അപേക്ഷിച്ച് ത്യാജ്യമാകുന്നതിനുള്ള സാധ്യത കുറവായി കാണിക്കുന്ന പരീക്ഷണം അഭിനതിബാധിതം ആണെന്നു പറയാം.
തെറ്റായ നിർവചനം, പ്രശ്നാവലി രൂപപ്പെടുത്തുന്നതിലുള്ള അശ്രദ്ധ, പൊതുജനസഹകരണമില്ലായ്മ എന്നിങ്ങനെയുള്ള നിരവധി ക്രമക്കേടുകൾ മൂലമുണ്ടാകുന്ന സാമ്പിളുകൾ അഭിനതിവിധേയമായിരിക്കും.
സമയ വ്യുൽക്രമ പരിശോധന (time reversal test), ആധാര വ്യുൽക്രമ പരിശോധന (base reversal test), ഘടക വ്യുൽക്രമ പരിശോധന (factor reversal test) എന്നീ സാങ്കേതിക മാർഗങ്ങളുപയോഗിച്ചാണ് സൂചികകളുടെ നൻമതിന്മകൾ പരിശോധിച്ചു തിട്ടപ്പെടുത്തുന്നത്.
ഈ പരിശോധന വഴി ഒരു സൂചിക അഭിനതിബാധിതമാണോ എന്ന് നിർണയിക്കാൻ കഴിയും.
ഭൗതികശാസ്ത്രത്തിൽ അഭിനതി (syncline)
ഭൗതികശാസ്ത്രത്തിൽ ഇലക്ട്രോൺ ട്യൂബിൽ അഭിക്രിയാകേന്ദ്രം (operating point) നിർണയിക്കാൻ ഗ്രിഡ്ഡും കാഥോഡും തമ്മിലുള്ള സ്ഥിരവോൾട്ടതാ ബന്ധം (steady voltage relationship) സ്ഥാപിക്കേണ്ടിയിരിക്കുന്നു.
ഈ സ്ഥിരവോൾട്ടതാബന്ധം സ്ഥാപിക്കാനുപയോഗിക്കുന്ന നേർവോൾട്ടത (direct voltage)യ്ക്ക് അഭിനതി എന്നു പറയുന്നു.
ഗ്രിഡ് സാധാരണ ഋണാത്മകമായിരിക്കും.
ഗ്രിഡ്ഡിലാണ് അഭിനതിയെങ്കിൽ അതിൽ കൂടുതൽ ധനാത്മക സിഗ്നലുകൾ കടത്തിവിടണം.
ആദ്യകാലങ്ങളിൽ ഇലക്ട്രോണിക പരിപഥത്തിൽ സ്ഥിരമായ ഒരു ബാറ്ററി ഘടിപ്പിച്ചാണ് കാഥോഡിനെ അപേക്ഷിച്ച് ഗ്രിഡ്ഡിനെ ഋണാത്മകമാക്കിനിർത്തിയിരുന്നത്.
ഇതിന് സ്ഥിര അഭിനതി എന്നു പറഞ്ഞിരുന്നു.
നാളിക (tube)യെത്തന്നെ അഭിനതിക്കു വിധേയമാക്കുകയാണ് എളുപ്പം.
ഗ്രിഡ്-കാഥോഡ് പരിപഥത്തിലെ വോൾട്ടത ഋണാത്മകമാക്കാൻ നല്ല പ്രതിരോധികൾ കാഥോഡിനും ഗ്രൌണ്ടിനുമിടയിൽ സ്ഥാപിക്കുന്നു.
ഗ്രിഡ്ഡും ഗ്രൌണ്ടും തമ്മിൽ 5-10 മെഗോം (megohms) ഉള്ള ഗ്രിഡ് പ്രതിരോധകം (resistor) കൊണ്ട് ബന്ധപ്പെടുത്തുമ്പോൾ ഇലക്ട്രോണുകൾ ഗ്രൌണ്ടിലേക്കു പ്രവഹിക്കുന്നതിനാൽ അഭിനതി ഉണ്ടാകുന്നതാണ്.
പ്രായോഗികമായി കാഥോഡ് അഭിനതി, അഥവാ സ്ഥിരാഭിനതി ഉപയോഗിക്കുമ്പോൾ ഇത്തരം അഭിനതി നന്നേ കുറഞ്ഞിരിക്കും.
അസാമ്യത (dissimilarity) ഉള്ള രണ്ടു ലോഹങ്ങൾ ചേർത്തുവച്ചാൽ ചേർന്നിരിക്കാത്ത അറ്റങ്ങൾ തമ്മിൽ ഒരു പൊട്ടൻഷീയ വ്യത്യാസം (Potential difference) കാണാവുന്നതാണ്.
ഇതും ഇലക്ട്രോൺ നാളികയുടെ അഭിനതിക്കു കാരണമാണ്.
അവലബം പുറംകണ്ണികൾ അഭിനതി ചിത്രങ്ങൾ അഭിനതി Archived 2011-09-24 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിനതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്ന ഷരിഹിന ഇംഗ്ലീഷ് വിലാസം https://ml.wikipedia.org/wiki/Anna_Sharyhina
ഉക്രൈനിയൻ ഫെമിനിസ്റ്റും എൽബിജിടി പ്രവർത്തകയുമാണ് അന്ന ബോറിസിവ്‌ന ഷരിഹിന (ജനനം: c.1978).
ഖാർകിവിലെ സ്ഫിയർ വിമൻസ് അസോസിയേഷൻ എന്ന ഫെമിനിസ്റ്റ് സംഘടനയുടെയും കീവിലെ കൈവ് പ്രൈഡ് എന്ന എൻ‌ജി‌ഒയുടെയും സഹ സ്ഥാപകയുമാണ് അന്ന.
ഒരു ദശകത്തിലേറെയായി ഉക്രൈനിയൻ എൽ‌ബി‌ജി‌ടി കമ്മ്യൂണിറ്റിയിലും ലെസ്ബിയൻ സംഘടനകളിലും ഷരിഹിനയും പങ്കാളിയായ വീര ചെമിഗിനയും ചേർന്നു പ്രവർത്തിക്കുന്നു.
സമത്വത്തിനുവേണ്ടി അവർ ഉക്രൈനിന്റെ തലസ്ഥാനമായ കീവിൽ ആദ്യ നടത്തം സംഘടിപ്പിച്ചു.
2015-ൽ കീവിൽ നടന്ന സമത്വത്തിനായുള്ള രണ്ടാമത്തെ നടത്തത്തിൽ പോലീസ് അനുഗമിച്ചിരുന്നു.
ഈ ജാഥയിൽ നിരവധി മേഖലകളിൽനിന്നുള്ള വ്യക്തിത്വങ്ങളുടെയും പൊതുജനങ്ങളുടെയും പിന്തുണ ഉണ്ടായിരുന്നു.
എന്നിരുന്നാലും ജാഥക്കെതിരായ തീവ്ര വലതുപക്ഷ അക്രമം കാരണം ജാഥ 15 മിനിറ്റ് മാത്രമേ നീണ്ടുനിന്നുള്ളൂ.
പരിപാടിയിൽ കാവൽ നിൽക്കുന്ന പോലീസ് ഉദ്യോഗസ്ഥർ ഉൾപ്പെടെ പത്ത് പേർക്ക് ഈ അക്രമത്തിൽ പരിക്കേറ്റു.
ഷരിഹിനയുടെ ഫെമിനിസ്റ്റ് എൽബിജിടി പ്രവർത്തനം ഉക്രൈനിൽ തുടർച്ചയായ എതിർപ്പുകൾ നേരിട്ടു.
ഖാർകിവിലെ ഒരു പുസ്തകശാലയിൽ എൽ‌ബി‌ജി‌ടി നീക്കങ്ങളെക്കുറിച്ച് അവർ ഒരു പ്രഭാഷണം നടത്തിയപ്പോൾ, ആ മീറ്റിംഗ് രണ്ടുതവണ മാറ്റി വെക്കേണ്ടിവന്നു.
ആദ്യം ഖാർകിവിലെ നകിപെലോ പ്രസ് സെന്ററിലേക്കും തുടർന്ന് കൈവിസിന്റെ ഇസോലിയാറ്റ്സിയ സെന്ററിലേക്കും.
ഖാർകിവിന്റെ കമ്മ്യൂണിറ്റി സെന്ററായ പ്രൈഡ് ഹബിനെ 2018 ജൂലൈയിൽ മുഖംമൂടി ധരിച്ചെത്തിയവർ ഇരച്ചുകയറി ഹാൻഡ് ഗ്രനേഡുകൾ കൊണ്ട് ആക്രമിച്ചു.
ആ കെട്ടിടം പിന്നീട് അവർ ചുവരെഴുത്ത് കൊണ്ടും മൃഗങ്ങളുടെ രക്തവും ഉപയോഗിച്ച് നശിപ്പിച്ചു.
പോലീസിൽ പരാതികൾ നൽകിയിട്ടും, ആയിരത്തിലധികം പരാതികൾ ആഭ്യന്തരമന്ത്രി ആഴ്സൻ അവകോവിന് സമർപ്പിച്ചിട്ടും ആരും ഈ കുറ്റത്തിന് ശിക്ഷിക്കപ്പെട്ടില്ല.
2019 മാർച്ചിൽ ആദ്യ വാരത്തിൽ ഖാർകിവിൽ ഒരു വനിതാ ഐക്യദാര്ഢ്യ വാരം സംഘടിപ്പിച്ചവരിൽ ഷരിഹിനയും ഉൾപ്പെടുന്നു.
എൽ‌ജിബിടിക്യു കമ്മ്യൂണിറ്റി നേതാക്കളെ കാണാതെ ഉക്രൈയ്ൻ സന്ദർശിച്ചതിന് അമേരിക്കൻ രാഷ്ട്രീയക്കാരനും അഭിഭാഷകനുമായ മൈക്ക് പോംപിയോയെ 2020 ജനുവരിയിൽ ഷരിഹിന വിമർശിച്ചു.
അവലംബങ്ങൾ ബാഹ്യ ലിങ്കുകൾ സ്റ്റോറി നമ്പർ 11.
അന്ന ഷരിഹിന , ഗേ അലയൻസ് ഉക്രെയ്ൻ , നവംബർ 25, 2015.
ചാനൽ ഗ്രാൻഡ്, ഛായാചിത്രം : അന്ന ഷരിഹിന, മിലിറ്റന്റ് എറ്റ് ഡയറൿടൈസ് ഡി ലാ മാർഷെ ഡി ലാ ഫിയേർട്ട് എൽജിബിടി എൻ ഉക്രെയ്ൻ , STOP ഹോമോഫോബി, 5 ഒക്ടോബർ 2015.
ഹന്ന സോകോലോവ, അന്ന-ഷരിഹിന-അഭിമുഖം-എൻ / “ഞങ്ങൾ വിട്ടുവീഴ്ച ചെയ്യുമ്പോൾ, ഞങ്ങൾ തുല്യരല്ലെന്ന് സമ്മതിക്കുന്നതുപോലെയാണ്”: ഉക്രെയ്നിലെ ഫെമിനിസത്തെയും എൽജിബിടി അവകാശങ്ങളെയും കുറിച്ച് അന്ന ഷരിഹിന , ഓപ്പൺ ഡെമോക്രസി, 22 മെയ് 2019.
അന്ന സാറ കുഗ്ലർ
അന്ന സാറ കുഗ്ലർ (1856 ഏപ്രിൽ 19 – 26 ജൂലൈ 1930) അമേരിക്കൻ ഐക്യനാടുകളിലെ ഇവാഞ്ചലിക്കൽ ലൂഥറൻ ജനറൽ സിനഡിന്റെ ആദ്യത്തെ മെഡിക്കൽ മിഷനറിയായിരുന്നു.
ഇംഗ്ലീഷ്: Anna Sarah Kugler.
47 വർഷം ഇന്ത്യയിൽ സേവനമനുഷ്ഠിച്ചു.
അവർ ആന്ധ്രാപ്രദേശിലെ ഗുണ്ടൂരിൽ ഒരു ആശുപത്രി സ്ഥാപിച്ചു, അത് പിന്നീട് അവളുടെ പേരിൽ അറിയപ്പെട്ടു.
1856 ഏപ്രിൽ 19-ന് പെൻസിൽവാനിയയിലെ മോണ്ട്ഗോമറി കൗണ്ടിയിലെ ആർഡ്മോറിൽ ചാൾസ് കുഗ്ലറുടെയും ഹാരിയറ്റ് എസ്. ഷെഫിന്റെയും മകളായി അന്ന ജനിച്ചു.
അവൾ ബ്രൈൻ മാവറിലെ ഒരു സ്വകാര്യ സ്കൂളിൽ പ്രാഥമിക വിദ്യാഭ്യാസം നടത്തി.
ഫിലാഡൽഫിയയിലെ ഫ്രണ്ട്സ് സെൻട്രൽ ഹൈസ്കൂളിൽ നിന്ന് ബിരുദം നേടി.
തുടർന്ന് അന്ന പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു, 1879 ൽ ബിരുദം നേടി.
നോറിസ്‌റ്റൗൺ സ്‌റ്റേറ്റ് ഹോസ്പിറ്റലിലെ വനിതാ വിഭാഗത്തിൽ രണ്ടു വർഷം പരിശീലനം നടത്തി.
1882-ൽ, ഇന്ത്യയിൽ സേവനമനുഷ്ഠിക്കുന്ന ലൂഥറൻ മിഷനറിയായിരുന്ന റെവറന്റ് ആദം ഡി. റോവിൽ നിന്ന് അവർക്ക് ഒരു കത്ത് ലഭിച്ചു.
സ്ത്രീകളെ സേവിക്കാൻ ഇന്ത്യക്ക് മെഡിക്കൽ മിഷനറിമാരെ അടിയന്തിരമായി ആവശ്യമാണെന്നായിരുന്നു കത്തിലെ ഉള്ളടക്കം.
അമേരിക്കയിലെ ലൂഥറൻ ചർച്ചിന്റെ ജനറൽ സിനഡിന്റെ വുമൺസ് ഹോം ആൻഡ് ഫോറിൻ മിഷനറി സൊസൈറ്റിയിലേക്ക് സ്പോൺസർഷിപ്പിന് അപേക്ഷിക്കാൻ അന്ന തീരുമാനിച്ചു.
എന്നാൽ "ഇത്തരത്തിലുള്ള ജോലി ഏറ്റെടുക്കാൻ ഇതുവരെ തയ്യാറായിട്ടില്ല" (അതായത്, മെഡിക്കൽ മിഷൻ) എന്നത് സിനഡ് പ്രസ്താവിച്ചു എങ്കിലും അന്തഃപുരങ്ങളിൽ താമസിക്കുന്ന മുസ്ലീം സ്ത്രീകൾക്ക് അധ്യാപികയായി അവരെ ഇന്ത്യയിലേക്ക് അയക്കാൻ തയ്യാറാണെന്ന് സിനഡ് ബോർഡ് പറഞ്ഞു.
ഇന്ത്യയിൽ മെഡിക്കൽ ജോലികൾ സ്ഥാപിക്കാൻ ബോർഡിനെ ബോധ്യപ്പെടുത്താൻ കഴിയുമെന്ന് ഉറപ്പുള്ളതിനാൽ അവൾ ആ ക്ഷണം സ്വീകരിക്കുകയും അതിന്റെ തുടക്കത്തിൽ തന്നെ പ്രവർത്തിക്കാനും അവൾ ആഗ്രഹിച്ചു.
1883 ഓഗസ്റ്റ് 25 ന് അവൾ ഇന്ത്യയിലേക്ക് കപ്പൽ കയറി 1883 നവംബർ 29 ന് എത്തി.
ആന്ധ്രാപ്രദേശിലെ ഗുണ്ടൂരിലേക്കാണ് അവളെ നിയമിച്ചത്.
അധ്യാപന ചുമതലകൾ കൂടാതെ, മുമ്പ് പ്രാകൃതമായ വൈദ്യസഹായം മാത്രം ലഭിച്ചിരുന്ന പ്രാദേശിക സ്ത്രീകൾക്ക് അന്ന വൈദ്യശാസ്ത്രം ചികിത്സ നൽകി.
ജാതിയുടെയും വംശത്തിന്റെയും പരിമിതികളാൽ അവളുടെ ജോലി തടസ്സപ്പെട്ടു - ഒരു വെളുത്ത സ്ത്രീ എന്ന നിലയിൽ ഉയർന്ന ജാതി ഹിന്ദുക്കൾ അവളെ "അശുദ്ധി" ആയി കണക്കാക്കി - എന്നാൽ ഇതിനെ കുറിച്ച് അവൾ പറഞ്ഞത് "അതെല്ലാം പിന്നീട് വന്നവർക്ക് വഴികാട്ടിയായിരുന്നു. "
നിയന്ത്രണങ്ങൾ ഉണ്ടായിരുന്നിട്ടും, ഗുണ്ടൂരിലെ ആദ്യ വർഷത്തിൽ അന്ന 185 രോഗികളെ അവരുടെ വീടുകളിലും 276 പേരെ അന്ന താമസിച്ചിരുന്ന സെനാന വീട്ടിലും ചികിത്സിച്ചു.
അവളുടെ മുദ്രാവാക്യം "യേശുവിനുവേണ്ടി ഞങ്ങൾ നിങ്ങളുടെ ദാസന്മാർ" എന്നതായിരുന്നു.
അവൾ അദ്ധ്യാപനം തുടരുകയും ഹിന്ദു ഗേൾസ് സ്കൂളിന്റെയും ഗേൾസ് ബോർഡിംഗ് സ്കൂളിന്റെയും ചുമതല വഹിക്കുകയും ചെയ്തു.
അവസനം1885 ഡിസംബറിൽ അവളെ ഒരു മെഡിക്കൽ മിഷനറിയായി തന്നെ നിയമിച്ചു.
അവൾ ഉടൻ തന്നെ ഒരു ആശുപത്രിയും ഡിസ്പെൻസറിയും ആസൂത്രണം ചെയ്യാൻ തുടങ്ങി.
1889 മുതൽ 1891 വരെ അവൾ അവധിയിൽ അമേരിക്കയിൽ തിരിച്ചെത്തി; അവൾ തന്റെ ബിരുദാനന്തര പഠനങ്ങൾ പൂർത്തിയാക്കാനും ആശുപത്രി കെട്ടിടങ്ങളും ഉപകരണങ്ങളും പഠിക്കാനും സമയം ഉപയോഗിച്ചു.
അവൾ ഇന്ത്യയിലേക്ക് മടങ്ങിയെത്തിയപ്പോൾ അവൾ സമ്പാദിച്ച സുമനസ്സുകൾ വഴിയുള്ള സംഭാവനകളും സഹ മിഷണറിമാർ തന്ന പണവും ഉപയോഗിച്ച് 18 ഏക്കർ സ്ഥലം വാങ്ങാൻ അവൾക്ക് കഴിഞ്ഞു,
1893 ഫെബ്രുവരിയിൽ ആ സ്ഥലത്ത് ഒരു ഡിസ്പെൻസറി തുറന്നു, അതേ വർഷം തന്നെ അമേരിക്കൻ ഇവാഞ്ചലിക്കൽ ലൂഥറൻ മിഷൻ ഹോസ്പിറ്റലിന്റെ സ്ഥാപനശില സ്ഥാപിക്കപ്പെട്ടു.
1897 ജൂൺ 23 ന് ആശുപത്രി തന്നെ തുറന്നു.
50 കിടക്കകളുള്ള ആശുപത്രിയായിരുന്നു ഇത്, ഇന്ത്യയിലെ ഏറ്റവും മികച്ച ആശുപത്രികളിലൊന്നായി ഇത് കണക്കാക്കപ്പെട്ടു.
എല്ലൂരിലെ ഭുയംഗ റാവു ബഹാദൂർ എന്ന ഒരു പ്രാദേശിക രാജാവ് , ഡോ. കുഗ്ലറുടെ ഭാര്യയെ ചികിത്സിക്കുകയും അവരുടെ മകനെ പ്രസവിക്കുകയും ചെയ്തതിന് ശേഷം ഡോ. കുഗ്ലറുടെ പ്രവർത്തനത്തെ പിന്തുണച്ചു, കൂടാതെ അദ്ദേഹം "റാവു ചിന്നമഗരി സത്രം" ആശുപത്രിക്ക് എതിർവശത്തുള്ള വിശ്രമ കേന്ദ്രമായി സംഭാവന ചെയ്തു, അവിടെ ഹിന്ദു കുടുംബങ്ങൾക്ക്  അവരുടെ ബന്ധുക്കൾ ചികിത്സയിലായിരിക്കുമ്പോൾ താമസിക്കാൻ സാധിച്ചു.
1895-ൽ അവൾ മറ്റ് മിഷൻ ചുമതലകളിൽ നിന്ന് മോചിതയായി.
അതോടെ വൈദ്യശാസ്ത്ര ജോലിയിൽ മുഴുസമയവും സ്വയം സമർപ്പിക്കാൻ അവൾക്ക് കഴിഞ്ഞു.
ഡിസ്പെൻസറിയിലെയും ആശുപത്രിയിലെയും അവളുടെ ചുമതലകൾ കൂടാതെ, ദക്ഷിണേന്ത്യയിലുടനീളമുള്ള മറ്റ് ഗ്രാമങ്ങളിൽ ഡിസ്പെൻസറികൾ തുറക്കാൻ അന്ന പ്രവർത്തിച്ചു; ആശുപത്രിയിൽ കുട്ടികളുടെ വാർഡ്, പ്രസവ വാർഡ്, ഓപ്പറേഷൻ റൂം എന്നിവയ്ക്കായി ഫണ്ട് സമാഹരിച്ചു; റെന്റചിന്തലയിൽ മെഡിക്കൽ ജോലിയും ചെയ്തു.
1928-ൽ യുണൈറ്റഡ് സ്റ്റേറ്റ്സിൽ അവധിയിലായിരിക്കുമ്പോൾ, ഭാവിയിലെ മെഡിക്കൽ മിഷനറിമാർക്കുള്ള വഴികാട്ടിയായി ഉദ്ദേശിച്ചുകൊണ്ട് അന്ന ഗുണ്ടൂർ മിഷൻ ഹോസ്പിറ്റൽ എന്ന ആത്മകഥ എഴുതി.
അവളുടെ പ്രവർത്തനത്തിനുള്ള അംഗീകാരമായി അവർക്ക് രണ്ട് തവണ (1905 ലും 1917 ലും) കൈസർ-ഇ-ഹിന്ദ് മെഡൽ ലഭിച്ചു , ഇത് ബ്രിട്ടീഷ് രാജ് കാലത്ത് പട്ടാളക്കാരല്ലാത്ത സാധാരണക്കാർക്ക് അവരുടെ സേവനങ്ങൾക്ക് നൽകി വന്ന വിശിഷ്ട ബഹുമതിയാണ്.
1925-ൽ ക്ഷീണം മൂലം അവൾ അവധിയെടുത്ത്, സുഖം പ്രാപിക്കാൻ രണ്ട് വർഷത്തേക്ക് അമേരിക്കയിലേക്ക് മടങ്ങി.
വിനാശകരമായ അനീമിയ ഉണ്ടായിരുന്നിട്ടും അവളുടെ ജോലി തുടരാൻ അവൾ ഇന്ത്യയിലേക്ക് മടങ്ങി.
1930 ജൂലൈ 26-ന് ഗുണ്ടൂരിലെ സ്വന്തം ആശുപത്രിയിൽ വച്ച് അന്ന മരിച്ചു.
പെൻസിൽവാനിയയിലെ ആർഡ്‌മോറിലെ സെന്റ് പോൾസ് ലൂഥറൻ സെമിത്തേരിയിൽ അവളുടെ സ്മാരകമുണ്ടെങ്കിലും ഗുണ്ടൂരിലാണ് അവളെ അടക്കം ചെയ്തത്.
മരണത്തിന് തൊട്ടുമുമ്പ് അവൾ തന്റെ സഹപ്രവർത്തകയും അടുത്ത സഹകാരിയുമായ ഡോ. ഐഡ സ്‌കഡറിനോട് ഇങ്ങനെ പറഞ്ഞതായി റിപ്പോർട്ടുണ്ട്, "ഞാൻ സുഖം പ്രാപിക്കാനും കൂടുതൽ കാലം പ്രവർത്തിക്കാനും ആഗ്രഹിക്കുന്നു, കാരണം ഞാൻ അമ്പത് വർഷമായി ഇന്ത്യയെ സേവിച്ചതായി തോന്നാൻ ഞാൻ ആഗ്രഹിക്കുന്നു. നാൽപ്പത്തിയേഴു വർഷം മാത്രം ഞാൻ സേവിച്ചു."
അവളുടെ മരണശേഷം അന്ന സ്ഥാപിച്ച ആശുപത്രി അവളുടെ ബഹുമാനാർത്ഥം കുഗ്ലർ ഹോസ്പിറ്റൽ എന്ന് പുനർനാമകരണം ചെയ്യപ്പെട്ടു.
റഫറൻസുകൾ ↑ 1 2 3 1 2 ↑ ↑ ↑ ↑ ↑ ↑ ↑ ↑ ↑ ↑
അന്ന സ്റ്റെക്സെൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Anna_Stecks%C3%A9n
അന്ന മഗ്ദലെന സ്റ്റെക്സെൻ ഒരു സ്വീഡീഷ് സയൻറിസ്റ്റും ഭിഷഗ്വരയും രോഗലക്ഷണ ശാസ്ത്രജ്ഞയുമായിരുന്നു.
1870 മെയ് മാസം 27 നാണ് ജനിച്ചത്.
സാക്കരോമൈസസ് സെറെവിസിയെ ( Saccharomyces cerevisiae ) എന്ന യീസ്റ്റ് കാൻസറിന് കാരണമാണോ എന്ന് അവർ ഗവേഷണം നടത്തിയിരുന്നു.
അന്ന ഹാഗ് ഇംഗ്ലീഷ് വിലാസം https://ml.wikipedia.org/wiki/Anna_Haag
അന്ന മാർഗ്രറ്റ് ഹാഗ് (ജനനം1986 ജൂൺ 1-നു അന്ന ഹാൻസ്സണായി അറിയപ്പെട്ടു) 2003- മുതൽ മത്സരിച്ച ഒരു സ്വീഡിഷ് ക്രോസ്-കൺട്രി സ്കീയർ ആണ്.
ലിബെറെകിൽ 2009ഫിസ് നോർഡിക് വേൾഡ് സ്കൈ ചാമ്പ്യൻഷിപ്പിൽ 4 x 5 കിലോമീറ്ററിൽ വെങ്കല മെഡൽ നേടി.
2009 നവംബർ 21 ന് നടന്ന 10 കി.
വേഗതയിൽ ലോകത്തിലെ ഏറ്റവും മികച്ച ലോകകപ്പാണ് ഹാഗ് ഫിനിഷ് ചെയ്തത്.
2008 -ൽ നടന്ന 10 കിലോമീറ്റർ ഈവന്റിൽ സ്വീഡനിൽ നടന്ന ഫിസ് റേസിലെ ഒരേ ഒരു വിജയിയായിരുന്നു.
2010 ഫെബ്രുവരി 19 ന് 15 കിലോമീറ്റർ വേഗതയിൽ നടന്ന ഒളിമ്പിക് മത്സരത്തിൽ ഹാഗ് വെള്ളി മെഡൽ നേടിയിരുന്നു.
, ടീമിന്റെ സ്പ്രിന്റ് ഷാർലോട്ട് കല്ലയുമായി മത്സരിച്ച് മൂന്നു ദിവസങ്ങൾക്ക് ശേഷം, ഫെബ്രുവരി 22 ന്, മറ്റൊരു വെള്ളി മെഡൽ അവർക്ക് ലഭിച്ചു.
ഹാഗ് സോചി 2014 വിന്റർ ഒളിമ്പിക്സിൽ 4 x 5 കിലോമീറ്റർ റിലേയിൽ മൂന്നാം ഘട്ടം സ്വർണം നേടി.
PyeongChang.4 x 5 കിലോമീറ്റർ റിലേയിൽ 2018 വിന്റർ ഒളിമ്പിക്സിൽ ഹാഗ് വെള്ളി നേടി.
2018 മാർച്ചിൽ 2018-2018 കാലയളവിൽ ക്രോസ് കൺട്രി സ്കീയിംഗിൽ നിന്നു വിരമിച്ചു.
ലോക കപ്പ് പോഡിയംസ്
All results are sourced from the International Ski Federation (FIS) .
Individual podiums 1 victory – (1 SWC ) 3 podiums – (2 WC , 1 SWC ) No. Season Date Location Race Level Place 1 2009–10 21 November 2009 Beitostølen , Norway 10 km Individual F World Cup 3rd 2 12 December 2009 Rogla , Slovenia 15 km Mass Start C World Cup 3rd 3 2010–11 3 January 2011 Oberstdorf , Germany 5 km + 5 km Pursuit C/F World Cup 1st ടീം പോഡിയംസ് 1 victory – (1 RL ) 5 podiums – (5 RL ) No. Season Date Location Race Level Place Teammate(s) 1 2008–09 23 November 2008 Gällivare , Sweden 4 × 5 km Relay M World Cup 3rd Hansson / Johansson Norgren / Kalla 2 7 December 2008 La Clusaz , France 4 × 5 km Relay M World Cup 2nd Andersson / Lindborg / Kalla 3 2009–10 22 November 2009 Beitostølen , Norway 4 × 5 km Relay M World Cup 1st Olsson / Lindborg / Kalla 4 2010–11 21 November 2010 Gällivare , Sweden 4 × 5 km Relay M World Cup 2nd Johansson Norgren / Rydqvist / Kalla 5 19 December 2010 La Clusaz , France 4 × 5 km Relay M World Cup 3rd Lindborg / Rydqvist / Kalla ഒളിമ്പിക് ഫലങ്ങൾ 4 medals – (1 gold, 3 silver) Year Age 10 km individual 15 km skiathlon 30 km mass start Sprint 4 × 5 km relay Team sprint 2010 23 4 2 — — — 2 2014 27 20 — 11 — 1 — 2018 31 — 32 29 — 2 — അവലംബം Anna Haag എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ Official website (in Swedish) അന്ന ഹാഗ് at the International Ski Federation
അന്ന സാൻഡ്‌സ്ട്രോം ഇംഗ്ലീഷ് വിലാസം https://ml.wikipedia.org/wiki/Anna_Sandstr%C3%B6m Anna Sandström
ഒരു സ്വീഡിഷ് ഫെമിനിസ്റ്റും പരിഷ്കരണ പണ്‌ഡിതയും അവരുടെ രാജ്യത്തെ വിദ്യാഭ്യാസ സമ്പ്രദായത്തിലെ ഒരു തുടക്കക്കാരിയുമായിരുന്നു അന്ന മരിയ കരോലിന സാൻഡ്‌സ്ട്രോം (3 സെപ്റ്റംബർ 1854, സ്റ്റോക്ക്ഹോം - 26 മെയ് 1931, സ്റ്റോക്ക്ഹോം).
പത്തൊൻപതാം നൂറ്റാണ്ടിന്റെ അവസാനത്തിൽ സ്വീഡനിലെ സ്ത്രീ വിദ്യാഭ്യാസത്തിലെ പ്രധാന പരിഷ്കരണ പണ്‌ഡിത എന്നാണ് അവർ അറിയപ്പെടുന്നത്.
അഡ്‌മിനിസ്‌ട്രേറ്റർ കാൾ എറിക് സാൻഡ്‌സ്ട്രോമിന്റെയും അന്ന എറിക്ക ഹാൾസ്ട്രോമിന്റെയും മകളായിരുന്നു അന്ന സാൻഡ്‌സ്ട്രോം.
പിതാവിന്റെ പെട്ടെന്നുള്ള മരണശേഷം, കേണൽ ഹൽമാർ ഹഗ്‌ബെർഗിന്റെ വളർത്തു കുട്ടിയായി അവർ വളർന്നു.
അവരുടെ വളർത്തു പിതാവിന്റെ തൊഴിൽ കാരണം അവർ അദ്ദേഹത്തിന്റെ സൈനിക തസ്തികകളോടൊപ്പം രാജ്യമെമ്പാടും അദ്ദേഹത്തെ അനുഗമിച്ചു.
അതിനാൽ അവരുടെ വിദ്യാഭ്യാസം പലപ്പോഴും തടസ്സപ്പെട്ടു.
അവരുടെ വിദ്യാഭ്യാസം റോയൽ നോർമൽ സ്‌കൂൾ ഫോർ ഗേൾസ് (സ്റ്റേറ്റ്‌സ് നോർമൽസ്‌കോള ഫോർ ഫ്ലിക്കർ), സ്റ്റോക്ക്ഹോമിലെ റോയൽ സെമിനാരി (ഹെഗ്രെ ലെറിനിനെസെമിനാരിയറ്റ്) എന്നിവിടങ്ങളിലായിരുന്നു 1874 ൽ അദ്ധ്യാപികയാകുകയും റോയൽ സെമിനാരിയിൽ നിന്ന് ബിരുദം നേടുകയും ചെയ്തു.